《方山人别我括苍今会于殊胜寺》
明代·皇甫汸

官舍春悬榻，僧斋夜落帷。暂来休汝日，一为访君时。

望里分乡树，愁中惜鬓丝。不知何戒律，可以断归思。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。